text: Hawaasni Muslimaa magaalaa Ejeree iddoon Masjiidaa fi Awwaalchaa kennameefii ture seeraan ala kan jalaa fudhatame tahuu ibsan
text: #000003
text: “Hawaasni muslimaa kanaan dura magaalaan alatti lafa Awwaalchaa kan qabu yoo tahu, bulchiinsi magaalattii iddoon awwaalchaa kan biroo isiniif kennama sababa jedhuun iddoo kanatti fayyadamuu eega nu dhoorkee booda, namoonni dhuunfaa humnaan irratti ijaarratan. Haaluma kanaan hawaasni muslimaa akka furmaanni kennamuuf qaamota mootummaa aanichaatti iyyaannoo dhiheeffannus furmaata tokkollee argatuu hin dandeenye, masjiidaa fi iddoo awwaalchaa dhabuun rakkoo hamaa keessa jirra”jedhe.
text: #000005
text: Jiraatan kun akka jedhetti, “Lafti duraan Awwaalachaaf fayyadamaa turre magaalattiin sadarkaa gandaa irra waan turteef, akkuma iddoowwan amantaa biroo kaartaaf waraqaan hayyamaa qabiyyee osoo nuuf hin kennamin akka itti fayyadamnu nuuf kennamee ture, haa ta’u malee eegaa magaalattiin babaldhattee booda immoo lafti awwaalchaa hordoftoota amantaa hundumaatiif kennamee, nuufis kennamee ture, lafa kana seera qabeessa godhuuf osoo adeemsa irra jirru ammas namoonni dhuunfaa humnaan qabatanii manneen irratti ijaarataa jiran”jechuun nutti hime.
text: #000006